- Շնորհակալ եմ տրված գնահատականի համար: Դժվարություններ լինում են, իհարկե, բայց քանի որ խոսքը, հիմնականում, «Թեմայի» մասին է, ապա ասեմ, որ հեռուստահաղորդմանը մեծամասամբ մասնակից եմ դարձնում մարդկանց, որոնց գործերին ծանոթ եմ, որոնց գրքերը կարդացել եմ: Կարևոր հանգամանքներից մեկն էլ այն է, որ մշակութային կյանքում կատարվող իրադարձություններին հետևելն, իմ կյանքի մասն է կազմում: Իհարկե, հաղորդումից առաջ, ուսումնասիրում եմ հնարավոր բոլոր այն նյութերը, որոնք կարելի է գտնել համացանցում կամ թե գրքերում: Ժամանակային առումով հեշտ չի, բայց կարեցածիս չափով փորձում եմ շատ տեղեկություններ հավաքել: Եւ արդեն տաղավար եկած հյուրին ինքնարտահայտվելու հնարավորություններ եմ տալիս այն աստիճան, որ նա անկեղծանալով, խոսում է ոչ միայն արված, այլև այն բացահայտումների մասին, որոնք չի հասցրել տվյալ աշխատանքի մեջ ներառել: Երբեմն այդպես՝ խոսքից՝ խոսք անցնող զրույցի ընթացքում է հասունանում նոր գործ սկսելու գաղափարը: Այնպես, որ երբեմն «Թեման» նաև նոր թեմա հուշելու հարթակ է հանդիսանում…